На основу члана 14. Закона о пољопривреди и руралном развоју, Одлуке о буџету града Кикинде за 2018.годину („Сл.лист града Кикинде “, број 34/2017) а у вези са Годишњим програмом заштите, уређења и коришћења пољопривредног земљишта на територији Града Кикинде и у складу са Програмом подршке спровођења пољопривредне политике и политике руралног развоја градa Кикиндe број III-03-320-39/2018 од 30.03.2018.године, Градоначелник града Кикинде дана, 24.05.2018. године, расписује

**К О Н К У Р С**

за суфинансирање програмских активности Удружења у традиционалним манифестацијама и пројеката из области гастрономије и сеоског туризма

**-Услови за пријаву на конкурс**

Право учешћа на Јавном конкурсу имају Удружења која се баве активностима из области гастрономије, развоја сеоског туризма, радионицама старих заната и очувања традиционалних обичаја на овимпросторима.

**-Додатни услови :**

-подносиоци пријаве (Удружења) треба да су регистровани у складу са Законом о удружењима (Службени гласник РС, бр. 51/09 и 99/11 – др. закони);

- да своју активност реализују на територији Града Кикинде;

-да је директно одговорно за припрему и извођење програмске активности и пројекта;

- да након завршетка пројектних активности достави извештај о утрошеним средствима Комисији за спровођење мера подршке пољопривредне политике и политике руралног развоја ( у даљем тексту; Комисија)

- да су оправдали средства добијена по јавним конкурсима за 2017.годину.

**-Висина и намена средстава-**

Укупна бесповратна средства која се додељују по овом Јавном конкурсу износе 1.000.000,00дин.

Бесповратна средства за подршку активностима по овом конкурсу утврђују се у износу до 50.000,00 динара по Удружењу.

**-Рок за подношење пријава –**

 Јавни конкурс је отворен до утрошка планираних средстава, а закључно са 01.12.2018.године

**Услови коришћења средстава-**

Средства за подршку активности по овом Јавном конкурсу додељују се бесповратно.

Поступак за доделу средстава води Комисија за спровођење мера подршке пољопривредне политике и политике руралног развој ( у даљем тексту; Комисија), која подноси предлог расподеле средстава Градоначелнику.

Градоначелник доноси Решење о додели средстава и склапа уговоре са Удружењима у којима ће се регулисати међусобна права и обавезе.

Решење о додели средстава објављује се у средствима јавног информисања, и на сајту Града Кикинда [www.kikinda.org.rs](http://www.kikinda.org.rs).

Комисија задржава право да од подносиоца пријаве, ако се за тим укаже потреба, захтева додатну, документацију и информацију или да изврши контролу на лицу места, односно захтева испуњење додатних услова.

**Начин достављања пријава-**

 1. Пријава на Конкурс подноси се на обрасцу који је саставни део конкурсне документације, и може се наћи на сајту града Kикинда www.kikinda.org.rs или на писарници Градске управе, Трг српских добровољаца 12 у Кикинди.

2. Уз пријаву се подноси и следећа обавезна пратећа документација:

а) Копија регистрације подносиоца - корисника средстава код надлежног органа са описом и шифром делатности за коју је подносилац - корисник регистрован

б) Детаљан опис пројекта са детаљним описом сваке активности и финансијском конструкцијом - опис, методе и начин реализације, план и врсте активности, корисници обухваћени пројектом и друго (приложити опис највише на 2 странице).

3. Пријаве на Јавни конкурс подносе се до 01.12,2018. године, лично, на шалтер писарнице Услужног центра, или се шаљу поштом на адресу града Кикинда , Трг српских добровољаца бр. 12, са назнаком ”Не отварати – пријава на Јавни конкурс за суфинансирање програмских активности Удружења из области гастрономије”.

4. Пријаве које се доставе након наведеног рока и са непотпуном документацијом и пријаве послате факсом или електронском поштом, непотписане и неоверене пријаве, као и пријаве корисника којима је град Кикинда претходних година доделила средства за суфинансирање пројеката, а који нису поднели извештај о њиховој реализацији, неће бити разматране.

**-Контакт за додатне иформације-**

Додатне информације могу се добити на телефон: 0230/410-239. Конкурсна документација се не враћа.

**-Информације о преузимању текста позива-**

Јавни конкурс биће објављен у Новим Кикиндским Новинама, на сајту града Кикинда и на огласној табли у Услужном центру.

|  |  |
| --- | --- |
| cid:image001.jpg@01D2CEE8.42B7C500 |   Република Србија |
| Аутономна Покрајина Војводина                                        |
| ГРАД К И К И Н Д А                                             |
| **ГРАДОНАЧЕЛНИК** |
| Број: V-320-88/2018 **ГРАДОНАЧЕЛНИК** |
| Дана: 24. 05. 2018. године **Павле Марков** |